《念奴娇 花影和小苏潭韵》
清代·叶绍本

缡褷万朵，乍晴光照曜，嫣红深处。幻出整斜疏密漾，掩映溪亭处步。

风过微摇，月明有晕，丰韵雕栏午。纱窗暗上，墨痕疑沁金缕。

最是枝飐西廊，玉人行去，淡拂湘裙素。隔著重帘浑不辨，讶道花光似雾。

倩女魂香，巫山梦悄，莫诧相寻误。镜中同看，芳姿原似前度。

作者简介：叶绍本，字仁甫，号筠潭，归安人。嘉庆辛酉进士，改庶吉士，授编修，历官山西布政使，降鸿胪寺卿。有《白鹤山房诗钞》。